**Συνάντηση με τη Συντονιστική Επιτροπή της Ολομέλειας των Προέδρων των Δικηγορικών Συλλόγων Ελλάδος**

**Τρίτη, 15 Νοεμβρίου 2022**

Η Πρόεδρος της Δημοκρατίας Κατερίνα Σακελλαροπούλου δέχθηκε τη Συντονιστική Επιτροπή της Ολομέλειας των Προέδρων των Δικηγορικών Συλλόγων Ελλάδος, με επικεφαλής τον Πρόεδρό της Δημήτρη Βερβεσό.

 Οι Πρόεδροι ενημέρωσαν την κυρία Σακελλαροπούλου για θέματα που αφορούν τη Δικαιοσύνη και το δικηγορικό σώμα.

Επίσης, της παρέδωσαν το κοινό ψήφισμα που συνυπέγραψαν με τον Παγκύπριο Δικηγορικό Σύλλογο, στο οποίο εκφράζουν την ανησυχία τους για τα εθνικά ζητήματα και τη θέλησή τους για εξεύρεση δίκαιης και βιώσιμης λύσης του κυπριακού ζητήματος, που θα διασφαλίζει την προστασία των ανθρωπίνων και πολιτικών δικαιωμάτων και την εφαρμογή του ευρωπαϊκού κεκτημένου και του διεθνούς δικαίου.

Στη συνάντηση παρευρέθηκαν οι Ηλίας Κλάππας, Πρόεδρος Δικηγορικού Συλλόγου Πειραιά, Ευρώπη Αρτόγλου, Πρόεδρος Δικηγορικού Συλλόγου Κιλκίς, Δημήτριος Δημητρουλόπουλος, Πρόεδρος Δικηγορικού Συλλόγου Ηλείας, Αθανάσιος Ζούπας, Πρόεδρος Δικηγορικού Συλλόγου Πατρών, Παναγιώτης Καρίπογλου, Πρόεδρος Δικηγορικού Συλλόγου Σερρών, Νικόλαος Λογοθέτης, Πρόεδρος Δικηγορικού Συλλόγου Ηρακλείου, Αθανάσιος Μακρυγιάννης Πρόεδρος Δικηγορικού Συλλόγου Λαμίας, Μιχαήλ Νικολάου, Πρόεδρος Δικηγορικού Συλλόγου Άρτας, Δημήτριος Ορφανός, Πρόεδρος Δικηγορικού Συλλόγου Ναυπλίου και Αθανάσιος Πετρόπουλος, Πρόεδρος Δικηγορικού Συλλόγου Κυπαρισσίας.